ওয়েব ডেস্ক : সারদা কাণ্ডে CBI- দফতরে হাজিরা দিলেন পুলিস অফিসার শঙ্কর চক্রবর্তী। বিধাননগর কমিশনারেটের ইন্সপেক্টর হিসেবে তদন্তকারী দলের সদস্য ছিলেন তিনি। বর্তমানে তিনি DSP- CID। সারদা তদন্তে  গুরুত্বপূর্ণ নথির সন্ধানে গতকালই দুই পুলিস অফিসারকে ডেকে পাঠায় CBI। শঙ্কর চক্রবর্তী ছাড়াও ডাকা হয় দিলীপ হাজরাকে। সারদার DBR  এবং পেন ড্রাইভ সহ বেশকিছু নথির হদিশ পায়নি CBI। কোথায় গেল সেগুলি?  বিধাননগর পুলিস কি তল্লাসিতে ওই নথি গুলি পেয়েছিল?  নাকি আগেই সেগুলি সরিয়ে দেওয়া হয়েছিল?  তা জানতেই ডাকা হয় দুই তদন্তকারী অফিসারকে। এই ২ অফিসারই তখন রাজীব কুমার  এবং অর্ণব ঘোষের  নেতৃত্বে সারদা কাণ্ডের তদন্তে ছিলেন।